હવે ગૂગલ, ફેસબુક અને માઇક્રોસોફ્ટ જેવી ટેક કંપની ભૂમિ પર અને મહાસાગરોમાં તેમના પોતાના ઇન્ટરનેટ કેબલ નેટવર્ક ઊભાં કરવા લાગી છે. મહાસાગરો, ખાસ કરીને એટલાન્ટિક મહાસાગરમાં અમેરિકા અને યુરોપને જોડતા સબમરીન કેબલ્સમાંના મોટા ભાગના સહિયારી માલિકીના છે, પણ હવે તેમાં આ કંપનીઓના ખાનગી કેબલ્સ ઉમેરાયા છે. ફક્ત આ ત્રણ ટેક કંપની એટલા મોટા પ્રમાણમાં પોતાના ડેટાની પોતાની માલિકીના કેબલ્સથી આપલે કરી રહી છે કે એટલાન્ટિક કેબલ્સમાંથી વહેતા ડેટામાંથી લગભગ ૬૬ ટકા ડેટા આ ત્રણ કંપનીના ખાનગી કેબલમાં વહે છે. હજી થોડાં વર્ષ પહેલાં આ પ્રમાણ માંડ ૧૦ ટકા જેટલું હતું.